b'\n_START_ARTICLE_\nKlooga j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 134\xc2\xa0ha (hehtaaria) ja se on 3,1 kilometri\xc3\xa4 pitk\xc3\xa4 ja 800 metri\xc3\xa4 leve\xc3\xa4. J\xc3\xa4rven pohjoispuolella sijaitsee Kloogan kyl\xc3\xa4 ja j\xc3\xa4rven l\xc3\xa4nsipuolella on Kloogan raba (suo). Saaria on 3, joiden yhteinen pinta-ala on 0,3 ha. Sen laskuoja on Kloogaj\xc3\xa4rve oja, joka yhtyy 1,5 kilometrin j\xc3\xa4lkeen Vasalemma j\xc3\xb5geen. Se laskee Suomenlahteen Paldiskin lahdessa noin 8 kilometrin p\xc3\xa4\xc3\xa4ss\xc3\xa4. J\xc3\xa4rveen laskee kahdeksan lyhytt\xc3\xa4 pelto-ojaa it\xc3\xa4puolen maatilalta ja suo-ojaa l\xc3\xa4nsipuolen suolta. J\xc3\xa4rvell\xc3\xa4 on yksi 50 metri\xc3\xa4 pitk\xc3\xa4 saari ja kaksi pienemp\xc3\xa4\xc3\xa4 rannan l\xc3\xa4heisyydess\xc3\xa4 olevaa saarta. J\xc3\xa4rven valuma-alueen laajuus on 5,8\xc2\xa0km\xc2\xb2 (neli\xc3\xb6kilometri\xc3\xa4)._NEWLINE_J\xc3\xa4rvi on luodattu ja sen keskisyvyys on 1,9 metri\xc3\xa4 ja suurin syvyys 3,6 metri\xc3\xa4. J\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,0025\xc2\xa0km\xc2\xb3 (kuutiokilometri\xc3\xa4) eli 2,5 miljoonaa m\xc2\xb3 . J\xc3\xa4rven rantaviivan pituus on 9,4 kilometri\xc3\xa4. Kyl\xc3\xa4n puolella sijaitsee j\xc3\xa4tevesien selkeytysaltaita.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (viroksi Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova j\xc3\xa4rvi, jonka vesimassa ei l\xc3\xa4mp\xc3\xb6tilakerrostu (viroksi keskmise karedusega kihistumata veega j\xc3\xa4rv)._NEWLINE_Matala j\xc3\xa4rvi luokitellaan limnologisesti kasvillisuudeltaan rehev\xc3\xb6ityneeksi (viroksi makrof\xc3\xbc\xc3\xbcdij\xc3\xa4rv tai suurtaimerikas j\xc3\xa4rv, MF), jolloin sek\xc3\xa4 pohja- ja rantakasvillisuus ett\xc3\xa4 kelluvalehtinen kasvillisuus kukoistaa.\n_START_SECTION_\nKalasto\n_START_PARAGRAPH_\nJ\xc3\xa4rvess\xc3\xa4 viihtyv\xc3\xa4t ainakin ahven, hauki, suutari ja s\xc3\xa4rki.'